Na temelju statističkih podataka MUP-a o kriminalu u 28 gradova s više od 20.000 stanovnika napravili smo usporednu analizu sigurnosti. Dobili smo podatke za posljednjih 16 godina, od 1998. do 2013., o ubojstvima (i pokušajima), silovanjima (i pokušajima), razbojstvima, razbojničkim, teškim (provalnim) i “običnim” krađama te zloporabi droga.

Kako bismo gradove mogli međusobno uspoređivati, pa i one s 20-ak tisuća stanovnika s najvećima, 16-godišnji prosjek po pojedinoj vrsti kaznenog djela stavili smo u omjer na sto tisuća stanovnika.

Kako se ritam zločina u tih 16 godina mijenjao, pa su, primjerice, pljačke u većim gradovima sve popularnije, radi dobivanja realnog aktualnog stanja i trenda na isti smo način obradili i podatke za posljednjih pet godina, koje vam iznosimo u tablicama.

Što statistički podaci MUP-a govore o sigurnosti 28 najvećih gradova

Zagreb

Metropola za pljačkaše i lopove

Uvjerljivo prvi po broju pljački u odnosu na 100.000 stanovnika (84 za 16 godina). Razbojstava je do 2001. bilo tristotinjak, najviše 2004. - 1024, a od 2006. sedamstotinjak i lani 811. Razbojničkih krađa najviše je bilo lani 74 (prosjek 49). Po teškim i običnim krađama od Zagreba je jača samo Pula. Od 2008. teških krađa bilo je oko 6000, krađa od 3235 do 3940, a najviše ih je bilo 2003./2004., oko 11.000, te oko 5000 krađa. Po broju ubojstava, silovanja i zloporabe droga u odnosu na broj građana Zagreb je 9. do 13. Ubojstava (207) je bilo od pet (lani) do 30 (1999.), a od 2009. ukupno 42. Po pokušajima ubojstava je drugi. Silovanja je od 11 (1998. i 2011.) do 29 (2003.), a pokušaja od 1 do 8. Zloporaba droga 2001. bilo je 2087, da bi ih u drugoj polovini 2000-ih bilo od 1124 do 1397, a lani 268 jer je posjedovanje droge prekršaj.

Split

U 16 godina 35 ubijeno, 34 silovano

Treći sa 35 ubojstava, ali 21. u odnosu na broj stanovnika. Po pokušajima ubojstava (105) je drugi, osmi u odnosu na broj stanovnika. Sa 34 silovanja, u omjeru na broj stanovnika tek je 23./24., a najviše ih je bilo 2003. (5), kao i pokušaja (3). I po broju razbojstava (1386) i po omjeru je drugi, a najviše ih je bilo 2012. (144), a najmanje 2000. (45). Razbojničkih krađa (164) najviše je bilo 2001. (19), a najmanje 2008. (5). I po broju teških krađa je drugi (9777) te deveti u odnosu na broj stanovnika. Teških krađa do 2004. bilo je više od tisuću (najviše 1998., 1361) dok ih je od 2008. šestotinjak, a najmanje lani - 569. Broj krađa je 2012./13. pao ispod 500 (najviše 2004., 788), a ukupno ih je bilo 9777 (drugi po broju i šesti po omjeru). Split je treći po broju (7436) i šesti po omjeru u zloporabi droga. U četiri godine prije dekriminalizacije bilo ih je od 393 do 401, a lani 59 te najviše potkraj 90-ih (789 u 1999.) i početkom 2000.

Rijeka 128.624

Puno zloporaba droge, ali malo ubojstava

Relativno je siguran grad, ali u odnosu na broj građana prvi po zloporabi droga (370/100.000 stanovnika je 16-godišnji prosjek te peti (242) u pet godina). Najviše zloporaba (774) bilo je 2003., a od 2009. do 2012. po tristotinjak i lani 129. Osmi je grad po ukupnom broju ubojstava (31), a 14. u omjeru prema broju građana. Po pokušajima ubojstava (31) drugi je s najmanjim omjerom. Silovanja (41, 12. na listi omjera) je najviše bilo 2000. (9), a od 2009. po jedno, dok je od 2006. bio samo jedan pokušaj.

Razbojstava (678, treći po broju i 6. po omjeru) bilo je od 21 (lani) do 74 (2009.). Razbojničkih krađa najviše je bilo 2003. (10) i lani (7). Teških krađa (5628, 5. po broju i 11. po omjeru) je u prvoj polovini 2000-tih bilo od 1102 do 1459, dok ih je najmanje od 2009., petstotinjak. Krađa je bilo od 203 (1999.) do 664 (2002.).

Osijek 108.048

U 2003. bilo je deset silovanja, a u 2007. nijedno

Sa 41 ubojstvom je drugi, a sa 52 pokušaja treći te je u odnosu na broj stanovnika sedmi. U 2007. dogodilo se “samo” jedno ubojstvo, a silovanja nije bilo.

Najviše ubojstava bilo je 2004. (8) i 2000. (5), dok ih je od 2009. bilo 7. Godina 2003. odskakala je po broju silovanja (10). Pokušaja silovanja uglavnom nije bilo. Po broju pljački (465) je četvrti (sedmi po omjeru) i u porastu su 2012. - 46, i 2013. - 42. Razbojničkih krađa bilo je 37. Teških krađa bilo je 9327 (peti po broju i šesti po omjeru), a krađa 3573 (šesti po broju i 17. po omjeru). Zloporaba droga bilo je 3103 (četvrti po broju i deseti po omjeru), a najviše 2005. (360), 2011. i 2012. po 205, a lani 151.

Zadar 75.062

Sa 33 silovanja u 16 godina je treći s obzirom na broj žitelja

Sa 15 ubojstava je osmi i u odnosu na broj građana 19. Tri lanjska ubojstva je najviše u jednoj godini, a u šest prethodnih bilo je “samo” jedno. Sa 50 pokušaja ubojstava je četvrti i peti po omjeru. Lani nije bilo nijednog pokušaja ubojstva, dok ih je 2006. bilo 10. Sa 33 silovanja Zadar u odnosu na broj građana je s Petrinjom treći grad.

Silovanja je najviše bilo 2008. (5), a sljedećih godina po jedno ili dva. Pokušaj silovanja nije registriran od 2005.

Po imovinskim deliktima je oko šestog mjesta. Razbojstava (ukupno 404) je bilo od 15 (2008.) do 45 (2011.), a razbojničkih krađa najviše 2006. (6). Teških krađa (6323) je najviše bilo 2002. (572), a proteklih godina od 310 do 477. Zloporaba droga (3065) bilo je godišnje od 114 (2008.) do 294 (2001.), a lani 66.

Slavonski Brod 59.141

Po broju imovinskih delikata i silovanja je deseti grad

Peti je sa 21 ubojstvom, s time da je 2004. ubijeno sedmero ljudi, a inače najviše dvoje u jednoj godini, a od 2011.-2013. nije bilo ubojstava. Pokušaja ubojstava bilo je 29 (deveti). I sa 17 silovanja je deveti, dok je u 16 godina registrirano samo pet pokušaja silovanja. Razbojstava je bilo 147, i to najviše 2011. (16), a najmanje 1998. (3), dok je razbojničkih krađa bilo sedam. Sa 3826 teških krađa je deseti grad (13. po omjeru), a godišnje ih je bilo od 127 (1999.) do 319 (2011.), dok je krađa (1964) bilo od 55 (2005.) do 270 (lani). Zloporaba droga bilo je 1264 (18. u odnosu na broj stanovnika), i to najmanje 1998. (30), a najviše 2012. (138). Lani ih je bilo 25 jer posjedovanje droge više nije kazneno djelo. Otprilike je 10. grad po kriminalu.

Velika Gorica 63.517

Od 2005. nema ubojstva, a od 2010. nije bilo ni silovanja

Najsigurniji hrvatski grad koji ima iznad 50.000 stanovnika. Zadnje ubojstvo od ukupno 14 u posljednjih 16 godina dogodilo se 2005., a pokušaj ubojstva 2009. od ukupno 24. I silovanja je za 16 godina bilo 14 (posljednje 2010.), dok nije registriran nijedan pokušaj silovanja. Razbojstava je bilo 196 (osmi po broju i 11. po omjeru), a najviše 22 godišnje (2006. i 2012.), a razbojničkih krađa ukupno 19. Teških krađa bilo je 4156 (osmi po broju i 12. po omjeru), a krađa 1760 (15. po broju i 21. po omjeru). Po broju zloporaba droga tek je 16. grad (26. u odnosu na broj građana). Uoči dekriminalizacije imali su pedesetak zloporaba godišnje, a lani samo 6.

Karlovac 55.705

Najviše je na rang listi po broju pokušaja ubojstava - šesti

Sa 12 ubojstava je 13. grad po ukupnom broju ubojstava s Bjelovarom (a 18. s obzirom na broj stanovnika), a sa 31 pokušajem ubojstva šesti s Rijekom (10. u omjeru na broj građana). Sa 18 silovanja (i četiri pokušaja silovanja) je osmi (12. po omjeru). Po broju razbojstava (184) je deveti grad, a sedmi po broju teških krađa (4709) i osmi po broju krađa (2811). U 16 godina zabilježeno je sedam razbojničkih krađa. Sa 1208 zloporaba droga je 11. (16. po omjeru u odnosu na broj građana). Najviše ih je evidentirano 2012. - 124, a nakon dekriminalizacije posjedovanja lani ih je bilo samo 16.

Pula 57.460

Uvjerljivo najopasniji grad po imovinskim deliktima

Pula je grad imovinskih delikata. Peta je po broju razbojstava (425), što je čini trećim gradom na listi s obzirom na broj stanovnika. Po broju teških krađa (1243) je četvrti grad i uvjerljivo prvi u statističkom odnosu na 100.000 stanovnika sa 1364 teške krađe (drugi je Zagreb sa 953). Po broju krađa (8307) u odnosu na broj građana to je još izraženije sa 903 krađe (pa Zagreb sa 501) na 100.000 građana. Sa 3050 zloporaba droga je šesta brojem i druga, iza Rijeke, u odnosu na broj stanovnika. U Puli se dogodilo 16 ubojstava, od kojih sedam 2007. (sedmi po broju i 11. u odnosu na broj građana). Sa 38 pokušaja ubojstava je peti grad. Po broju silovanja (16) je deseti (14. po omjeru).

Sisak 47.768

Prema broju građana četvrti je sa 21 ubojstvom (18 pokušaja), te sedmi sa 17 silovanja (2 pokušaja) i 14. po krađama (1939), dok je u ostalome oko 20. mjesta, sa 1006 zloporaba droga, 2237 teških krađa i 92 razbojstva.

Šibenik 46.332

U odnosu na broj građana ima najmanje ubojstava (4), ali je 9. sa 26 pokušaja ubojstva, osmi sa 16 silovanja (2 pokušaja), četvrti po zloporabi droga (1984), peti u krađama (2977), deseti u teškim krađama (3668) i 15. u razbojstvima (106) i 10 razbojničkih krađa).

Varaždin 46.946

U odnosu na broj građana peti je po zloporabi droga (2024) i deveti po krađama (2309). Bilo je 9 ubojstava (22.) i 14 pokušaja (24.), 11 silovanja i 8 pokušaja, 122 pljačke, 24 razbojničke krađe i 2738 teških krađa (15.)

Dubrovnik 42.615

U odnosu na broj građana treći je grad sa 1859 zloporaba droga, dok je inače relativno siguran, razmjerno predzadnji u pljačkama (41 i 3 razbojničke krađe), te pri dnu u teškim krađama (1758) i 13. u krađama (1764). Još je imao 8 ubojstava i 17 pokušaja, 9 silovanja i 6 pokušaja.

Bjelovar 40.276

Šesti je sa 19 silovanja (3 pokušaja) i drugi u odnosu na broj građana, dok je u ostalome u sredini. Bilo je 12 ubojstava i 19 pokušaja, 78 razbojstava i 4 razbojničke krađe, 1780 teških krađa i 1730 krađa, te 972 zloporabe droge.

Samobor 37.633

Relativno siguran. Predzadnji je po broju krađa (510) u odnosu na broj stanovnika, i 25. po omjeru zloporaba droga (522), 19. sa 1739 teških krađa i 20. sa 61 razbojstvom. Imao je samo 4 razbojničke krađe, 7 silovanja i 4 pokušaja, te 7 ubojstava (23.) i 17 pokušaja (16.).

Vinkovci 35.312

Relativno nesiguran grad jer s obzirom na broj stanovnika zauzima od trećeg do devetog mjesta. Imao je 14 ubojstava i 23 pokušaja, 14 silovanja i 3 pokušaja, 249 razbojstava (4.), 24 razbojničke krađe, 4123 teških krađa (3.) i 1840 krađa.

Kaštela 38.667

Sa pet ubojstava su na dnu, ali sa 36 pokušaja ubojstava šesti, te prvi u omjeru na broj građana. Imali su još 109 razbojstava (12.), 14 razbojničkih krađa, 2105 teških krađa (15.) i 1079 krađa (18.), 652 zloporabe droga (18.) i 7 silovanja.

Vukovar 27.683

Sa 14 ubojstava drugi je grad po omjeru, sa 19 pokušaja četvrti, te sa 11 silovanja šesti. Po ostalome je u sredini: 61 razbojstvo, 7 razbojničkih krađa, 1678 teških krađa, 894 krađe i 575 zloporaba droga.

Koprivnica 30.854

Grad s najmanje silovanja (2 i 1 pokušaj). Imali su 747 zloporaba droga (14. po omjeru), dok su u ostalome od 19. do 23. mjesta sa 6 ubojstava i 15 pokušaja, 37 razbojstava, 5 razbojničkih krađa, 1126 teških krađa i 916 krađa.

Čakovec 27.104

Sa 6 ubojstava i 12 pokušaja, 7 silovanja i 6 pokušaja, te 550 zloporaba droga je oko 22. mjesta. Deveti je grad po omjeru sa 98 razbojstava (13 razbojničkih krađa), peti sa 2522 teške krađe i sa 1833 krađe četvrti po omjeru.

Đakovo 27.745

- Grad s najmanje krađa (312), ali 21. sa 1558 teških krađa (16. po omjeru) i 20. sa 48 pljački (3 razbojničke krađe), te 19. sa 599 zloporaba droga. Još je bilo 7 ubojstava i 15 pokušaja, te 9 silovanja.

Požega 26.248

Odskače sa 8 ubojstava (9. po omjeru) i 948 zloporaba droga (8. po omjeru), dok je u ostalome na dnu, a osobito po imovinskim deliktima (28 razbojstava, 681 teška krađa, 412 krađa), te 5 silovanja (6 pokušaja) i 8 pokušaja ubojstava.

Sinj 24.826

Najsigurniji grad sa 4 ubojstva (predzadnji sa Šibenikom) i 17 pokušaja (treći po omjeru), 4 silovanja i 2 pokušaja, 15 razbojstava (uvjerljivo zadnji) i 3 razbojničke krađe, 781 teškom krađom (25.), 350 krađa (27.) i 381 zloporabom droga (26.).

Kutina 22.760

Po svemu pri dnu svih lista sa 5 ubojstava i 7 pokušaja, 7 silovanja i 2 pokušaja, 37 razbojstava, 8 razbojničkih krađa, 1182 teške krađe, 1082 krađe i 484 zloporabe droga.

Petrinja 24.671

Trinaest ubojstava (12. po broju i prvi po omjeru) i 6 pokušaja, 11 silovanja (16. po broju i 4. po omjeru) i 2 pokušaja. Sa 30 pljački, 907 teških krađa i 672 krađe 23./24. po broju i omjeru, dok je 209 zloporaba droga najmanje po broju i omjeru.

Zaprešić 25.223

Tri ubojstva u 16 godina najmanje je, ali po omjeru bolji je Šibenik. Predzadnji je i po zloporabama droge (317). Još su imali 10 pokušaja ubojstva, 6 silovanja, 94 razbojstava (15. po broju i 8. po omjeru), 5 razbojničkih krađa, 1746 teških krađa (18. po broju i 11. po omjeru) i 763 krađe (21. po broju).

Virovitica 21.291

Sa 9 ubojstava peta po omjeru, ali sa pet pokušaja ubojstava zadnja. Sa četiri silovanja (i pokušaja), 27 razbojstava, 2 razbojničke krađe i 732 teške krađe je na dnu liste, a sa 738 krađa i 586 zloporaba droga u sredini.

Križevci 21.122

Sa 10 ubojstava (9 od 2008.) treći su po omjeru. Odskaču i zbog droga (580 pa su 12. po omjeru).

U ostalome su na dnu liste sa 6 pokušaja ubojstava, 5 silovanja i 1 pokušajem, 24 razbojstva, 2 razbojničke krađe, 625 teških krađa i 439 krađa.

Razbojstva Metropola je uvjerljivo prva po broju razbojstava, a Split drugi Zagreb 96,23

Split 59,21

Vinkovci 52,00

Pula 49,47

Zadar 45,33

Zaprešić 36,80

Kaštela 32,31

Osijek 31,85

Rijeka 30,80

Čakovec 28,89

V Gorica 26,25

Karlovac 26,07

Sl Brod 21,69

Vukovar 19,29

Šibenik 17,83

Varaždin 16,60

Sisak 15,83

Kutina 12,17

Petrinja 12,00

Đakovo 11,43

Samobor 11,35

Požega 10,77

Bjelovar 10,00

Koprivnica 8,67

Dubrovnik 5,58

Križevci 4,76

Virovitica 3,81

Sinj 3,20

Silovanje Koprivnica, Virovitica i Kutina od 2009. godine bez silovanja Osijek 3,52

Čakovec 2,96

Sisak 2,92

Varaždin 2,55

Petrinja 2,40

Vinkovci 2,29

Šibenik 2,17

Đakovo 2,14

Vukovar 2,14

Karlovac 2,14

Zagreb 2,10

Bjelovar 2,00

Zadar 1,87

Samobor 1,62

Zaprešić 1,60

Dubrovnik 1,40

Pula 1,40

Kaštela 1,03

Sl. brod 1,02

Križevci 0,95

Split 0,90

Sinj 0,80

Požega 0,77

Rijeka 0,77

V. Gorica 0,63

Koprivnica 0

Virovitica 0

Kutina 0

Dilanje droge Križevci po broju narkodelikata uzeli primat gradovima na moru Križevci 298,10

Pula 284,21

Dubrovnik 273,95

Šibenik 249,13

Rijeka 242,00

Koprivnica 206,00

Split 184,61

Zadar 182,67

Požega 171,54

Osijek 166,67

Varaždin 161,28

Vukovar 160,71

Sl Brod 154,92

Đakovo 143,57

Kutina 140,87

Zagreb 136,46

Karlovac 135,71

Vinkovci 127,43

Virovitica 126,67

Sisak 126,25

Bjelovar 125,50

Sinj 92,80

Čakovec 89,63

Kaštela 85,64

V Gorica 68,44

Petrinja 56,80

Zaprešić 54,40

Samobor 43,24

Lopovluk Pula je i po broju krađa u odnosu na broj stanovnika uvjerljivo prva Pula 809,12

Zadar 624,00

Čakovec 593,33

Šibenik 470,87

Zagreb 451,14

Vinkovci 388,00

Karlovac 374,64

Bjelovar 363,00

Kutina 341,74

Zaprešić 329,60

Dubrovnik 322,79

Split 317,30

Sl Brod 306,78

Kaštela 302,05

Varaždin 286,81

Osijek 280,56

Sisak 275,83

Virovitica 254,29

Koprivnica 254,00

Rijeka 228,50

V Gorica 203,44

Petrinja 160,80

Vukovar 142,14

Križevci 128,57

Samobor 95,14

Sinj 80,80

Požega 76,92

Đakovo 70,71

Ubojstva Križevci su najopasniji, a osam gradova pet godina bez ubojstva Križevci 6,67

Virovitica 2,86

Sisak 2,50

Vukovar 2,14

Vinkovci 1,71

Petrinja 1,60

Bjelovar 1,50

Pula 1,40

Slav. Brod 1,36

Osijek 1,30

Varaždin 1,28

Split 1,24

Samobor 1,08

Zadar 1,07

Zagreb 1,06

Rijeka 0,93

Požega 0,77

Karlovac 0,71

Đakovo 0,71

Koprivnica 0,67

Zaprešić 0

V. Gorica 0

Šibenik 0

Sinj 0

Kutina 0

Kaštela 0

Dubrovnik 0

Čakovec 0